जिस पर जवाब में पुलिस ने भी फायरिंग की। करीब आधा घंटे तक दोनों ओर से हुई फायरिंग में एक पचास हजार का ईनामी बदमाश समेत दो बदमाश मारे गए। गोली लगने से थाना सरसावा में तैनात दरोगा दुष्यंत और सिपाही रजनीश गंभीर रुप से घायल हो गए। दोनों घायलों को उपचार के लिए जिला चिकितसालय में भर्ती कराया गया है। मृतक एक बदमाश की शिनाख्त 50 हजार के ईनामी बदमाश ओमपाल के रूप में हुई जो जनपद शामली के थानाभवन थाना क्षेत्र के गांव लुहारी का रहने वाला है। दूसरे बदमाश का नाम विक्की बताया जा रहा है। दोनों बदमाशों की अपराधिक इतिहास खंगाला जा रहा है। थानाध्यक्ष सरसावा आदेश त्यागी ने बताया कि मृतक बदमाश ओमपाल ने गांव सौराना निवासी उमेश का अपहरण किया था, जिसके बाद नरेश और बदमाशों की तलाश में लगी थी। आज सुबह पता चला​ कि गांव इ्ब्राहिमी के जंगलों में कुछ बदमाश छिपे हुए हैं। नरेश को अपहरण कर्ताओं के चंगुल से छुडवा लिया गया है।